ai4bharat/Pralekha huggingface dataset:
પ્રધાનમંત્રીનું કાર્યાલય
યુકેના વિદેશ, રાષ્ટ્રમંડળ અને વિકાસ બાબતોના મંત્રી ડોમિનિક રાબે પ્રધાનમંત્રીની મુલાકાત લીધી
યુકેના વિદેશ, રાષ્ટ્રમંડળ અને વિકાસ બાબતોના મંત્રી ડોમિનિક રાબે પ્રધાનમંત્રી શ્રી નરેન્દ્ર મોદી સાથે મુલાકાત કરી.
યુકેના પ્રધાનમંત્રી શ્રી બોરીસ જ્હોનસન સાથેની તાજેતરની ટેલિફોનિક વાતચીતને યાદ કરતાં પ્રધાનમંત્રીએ કોવિડ પછીની દુનિયામાં ભારત-યુકેની ભાગીદારીના મહત્વ અંગે ભાર મૂક્યો. દ્વિપક્ષીય સંબંધની સંપૂર્ણ ક્ષમતાનો લાભ લેવા માટે તેમણે વેપાર અને નિવેશ, સંરક્ષણ અને સુરક્ષા, સ્થળાંતર અને ગતિશીલતા, શિક્ષણ, ઉર્જા, હવામાન પરિવર્તન અને આરોગ્યને આવરી લેતા મહત્વાકાંક્ષી અને પરિણામલક્ષી-360 ડિગ્રી રોડમેપ માટે હાકલ કરી.
વિદેશ મંત્રી રાબે પ્રધાનમંત્રી શ્રી મોદીને યુકેના પ્રધાનમંત્રી બોરીસ જ્હોન્સન તરફથી શુભેચ્છાઓ પાઠવી હતી અને યુકે દ્વારા તાજેતરમાં સહ-યજમાનીમાં આયોજિત હવામાન મહત્વાકાંક્ષા સમિટમાં ભાગ લેવા બદલ પ્રધાનમંત્રીનો આભાર માન્યો હતો. સંયુક્ત મૂલ્યો અને હિતોના આધાર પર ભારત સાથેના તેમના સંબંધોને વધુ ઘનિષ્ઠ કરવા અને સામાન્ય વૈશ્વિક પડકારોનો સાથે મળીને પડકારવાની ક્ષમતાઓને પ્રાથમિકતા આપવા ઉપર પણ તેમણે ભાર મૂક્યો હતો.
વિદેશ મંત્રી રાબે પ્રધાનમંત્રી બોરીસ જ્હોનસનનો પત્ર હસ્તગત કરવાની તક લીધી, જેમાં પ્રધાનમંત્રીને 2021માં યુકેની અધ્યક્ષતામાં જી-7 બેઠકમાં આમંત્રણ આપવામાં આવ્યું છે. પ્રધાનમંત્રીએ તેમનો આભાર માન્યો અને આમંત્રણ સ્વીકાર્યું.
પ્રધાનમંત્રીએ આવતા મહિને ભારતના 72મા પ્રજાસત્તાક દિનની ઉજવણી પ્રસંગે નવી દિલ્હીમાં પ્રધાનમંત્રી બોરીસ જહોનસનને મળવાની ઉત્સુકતા વ્યક્ત કરી હતી.
SD/GP/BT
(
કૃષિ મંત્રાલય
સરકાર દ્વારા કોરોના વાયરસ લોકડાઉનને કારણે ખેડૂતોને પાક ધિરાણની ચૂકવણીમાં પ્રોત્સાહન
બેંકોને 2 ટકા વ્યાજ સહાય અને 1 માર્ચથી 31મી મે, 2020 સુધીમાં રૂ. 3 લાખ સુધીના તમામ ખેડૂતોને 3 લાખ સુધીના પાક ધિરાણની ત્વરિત ચૂકવણીમાં 3 ટકાનો પ્રોત્સાહનનો લાભ લંબાવ્યો છે.
હાલમાં ચાલી રહેલા કોરોના વાયરસ રોગચાળાને કારણે ઉભી થયેલી લોકડાઉનની સ્થિતિમાં ભારત સરકારે બેંકોને વ્યાજમાં 2 ટકાની દરમ્યાનગીરીનો લાભ આપ્યો છે અને 1 માર્ચ, 2020થી 31મી મે, 2020 વચ્ચે ચૂકવવાનાં થતાં રૂ. 3 લાખ સુધીનાં તમામ પાક ધિરાણોની ત્વરિત ચૂકવણીમાં વ્યાજમાં 3 ટકાની રાહત આપી છે.
લોકોને આવવા-જવા પર મુકાયેલા પ્રતિબંધોને કારણે ઘણા ખેડૂતો ટૂંકા ગાળાનાં ધિરાણોની ચૂકવણી માટે બેંકોની શાખાઓ સુધી જઈ શકતા નથી. આ ઉપરાંત લોકોની અવરજવરમાં નિયંત્રણને કારણે જ સમયસર પોતાની પેદાશોની હેરફેર કરવામાં અથવા વેચવામાં તકલીફ અનુભવી રહ્યા છે. આ કારણે ખેડૂતો આ ગાળામાં પાકવીમાનાં ટૂંકા ગાળાનાં ધિરાણોની ચૂકવણીમાં પણ મુશ્કેલી અનુભવી રહ્યા છે.
ખેડૂતોની આ સમસ્યાને હલ કરવા રૂ. 3 લાખ સુધીનાં ટૂંકા ગાળાનાં ધિરાણોમાં વ્યાજમાં દરમ્યાનગીરીની યોજના તથા ત્વરિત ચૂકવણીનાં પ્રોત્સાહનો 31મી મે સુધી લંબાવવાનો નિર્ણય કરવામાં આવ્યો છે. આ પ્રકારે ધિરાણ ચૂકવણીમાં સહાય લંબાવવાથી ખેડોતો કોઈ પણ પ્રકારનો દંડ ચૂકવ્યા વગર લંબાવાયેલા સમય દરમ્યાન વ્યાજની ચૂકવણીમાં વાર્ષિક ચાર ટકા વ્યાજનો લાભ મળશે.
સરકાર ખેડૂતોને બેંકો મારફતે રાહત દરે વાર્ષિક 2 ટકાના દરે વ્યાજની દરમ્યાનગીરીનો લાભ તથા ખેડૂતો 3 લાખ સુધીના ધિરાણની સમયસર ધિરાણની ચૂકવણી કરે તો 3 ટકાનો વધારાનો પ્રોત્સાહન લાભ આપી રહી છે. આ રીતે રૂ. 3 લાખ સુધીનાં ધિરાણોમાં સમયસર ચૂકવણીમાં 4 ટકાનો વ્યાજ દરનો લાભ આપવામાં આવ્યો છે.
GP/RP
કેન્દ્રીય જાહેર સેવા આયોગ
જાન્યુઆરી, 2022માં UPSC દ્વારા ભરતીના પરિણામોને અંતિમ સ્વરૂપ આપવામાં આવ્યું
જાન્યુઆરી, 2022 મહિના દરમિયાન યુનિયન પબ્લિક સર્વિસ કમિશન દ્વારા નીચેના ભરતી પરિણામોને અંતિમ સ્વરૂપ આપવામાં આવ્યું છે. ભલામણ કરેલ ઉમેદવારોને વ્યક્તિગત રીતે પોસ્ટ દ્વારા જાણ કરવામાં આવી છે.
લિંક જોવા માટે અહીં ક્લિક કરો
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
મંત્રીમંડળ
મંત્રીમંડળે ભૌમિતિક ઉપગ્રહ પ્રક્ષેપણ વ્હીકલ માર્ક - III માટેના કાર્યક્રમને ચાલુ રાખવા મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કૂલ રૂ. 4338.20 કરોડના અંદાજીત ખર્ચે ભૌમિતિક  ઉપગ્રહ પ્રક્ષેપણ વ્હીકલ માર્ક - III  ના કાર્યરત કાર્યક્રમ કે જેમાં દસ  જીએસએલવી  ફ્લાઈટ્સનો સમાવેશ થાય છે તેની માટે ભંડોળ પૂરું પાડવા મંજૂરી આપી દીધી છે. તેમાં 4338.20 કરોડ રૂપિયાનો સમાવેશ થાય છે અને આ ઉપરાંત દસ જીએસએલવી એમકે – III વ્હીકલની કિંમત, જરૂરી સુવિધા પુરવણીના સાધનો, કાર્યક્રમ સંચાલન અને પ્રક્ષેપણ અભિયાનનો સમાવેશ થાય છે.
જીએસએલવી એમકે – III કાર્યરત કાર્યક્રમ – તબક્કો 1 એ કાર્યરત ઉડાનનો પ્રથમ તબક્કો છે કે જે દેશની ઉપગ્રહ સંચાર જરૂરિયાતોને પહોંચી વળવા માટે 4 ટન વર્ગના સંચાર ઉપગ્રહને પ્રક્ષેપણ કરવા માટે સક્ષમ બનાવશે.
જીએસએલવી એમકે – IIIની કામગીરી દેશને 4 ટન વર્ગના સંચાર ઉપગ્રહને પ્રક્ષેપણ કરવાની ક્ષમતામાં આત્મનિર્ભર બનાવશે અને અવકાશના માળખાને સંતુલિત તેમજ સુદ્રઢ બનાવશે તેમજ અન્ય દેશોમાંથી પ્રક્ષેપણ કરવા માટેની નિર્ભરતાને ઘટાડશે.
જીએસએલવી એમકે III કાર્યરત કાર્યક્રમ – ફેઝ 1 એ ગ્રામીણ બ્રોડબેન્ડ જોડાણો માટે ઉચ્ચ પ્રવાહ ઉપગ્રહોની રાષ્ટ્રીય માગને પહોંચી વળવા માટે સંચાર ઉપગ્રહોને પ્રક્ષેપિત કરવાની જરૂરિયાતને પહોંચી વળશે તેમજ આ સાથે જ ડીટીએચ, વીસેટ અને ટેલીવિઝન પ્રસારણકર્તાઓ માટે ટ્રાન્સપોન્ડરની ઉપલબ્ધતાને વધારશે અને સંતુલિત રાખશે.
જીએસએલવી – III કાર્યરત કાર્યક્રમ – ફેઝ 1 એ જીએસએલવી એમ કે- III લોન્ચ વ્હીકલની કાર્યરત ઉડાનનો પ્રથમ તબક્કો હશે અને તેની મંજૂરી મળતા જ 2019-2024ના સમયગાળા દરમિયાન ઉપગ્રહના પ્રક્ષેપણને મદદ મળશે.
પાર્શ્વભૂમિકા:
ભૌમિતિક સ્થાનાંતરણ ભ્રમણકક્ષા માં 4 ટન વર્ગના ઉપગ્રહને પ્રક્ષેપિત કરવા માટે સ્વદેશી પ્રક્ષેપણ ક્ષમતા પ્રાપ્ત કરવાના ઉદ્દેશ્ય સાથે ભૌમિતિક ઉપગ્રહ પ્રક્ષેપણ વ્હીકલ માર્ક – III ને તૈયાર કરવામાં આવ્યો છે. તેણે વર્ષ 2014માં એક પ્રયોગાત્મક ઉડાન  તેમજ વર્ષ 2017માં એક વિકાસાત્મક ઉડાન  પૂરી કરી છે. આ વર્ષે 2018-19ના ક્યુ 2 દ્વારા બીજી વિકાસાત્મક ઉડાન પૂરી કરવામાં આવશે. કાર્યરત કાર્યક્રમ – ફેઝ 1 એ 4 ટન વર્ગના સંચાર ઉપગ્રહને અવકાશમાં સ્વતંત્ર રીતે તરતો મુકવામાં સક્ષમ બનાવશે અને દેશની જરૂરિયાતોને પહોંચી વળવા માટે તેમજ સાથે-સાથે પ્રક્ષેપણ સેવા માટેના આંતરરાષ્ટ્રીય બજારમાં તેની વ્યવસાયિક ક્ષમતાને પ્રોત્સાહિત કરવા માટે 4 ટન વર્ગના સંચાર ઉપગ્રહોના પ્રક્ષેપણ માટેના એક પરવડે તેવા સાધન તરીકે જીએસએલવી એમકે- IIIને સ્થાપિત કરશે.
NP/J.Khunt/RP
(Visitor Counter : 134
ગ્રાહક બાબતો, ખાદ્ય અને જાહેર વિતરણ મંત્રાલય
22 રાજ્યોમાં OMSS  હેઠળ ભારતીય ખાદ્ય નિગમ દ્વારા ઈ-ઓક્શનના પ્રથમ દિવસે 8.88 LMT ઘઉંનું વેચાણ થયું
પ્રથમ ઈ-ઓક્શનમાં 1100થી વધુ બિડરોએ ભાગ લીધો હતો
ફૂડ કોર્પોરેશન ઓફ ઈન્ડિયાએ 1લી ફેબ્રુઆરી 2023ના રોજ પ્રથમ ઈ-ઓક્શનમાં ઓપન માર્કેટ સેલ સ્કીમ  હેઠળ વિવિધ માર્ગો દ્વારા સેન્ટ્રલ પૂલ સ્ટોકમાંથી ઘઉંના ઈ-ઓક્શન માટે નિર્ધારિત 25 LMT ઘઉંના સ્ટોકમાંથી 22.0 LMT ઓફર કર્યા હતા. પ્રથમ ઈ-ઓક્શનમાં ભાગ લેવા માટે 1100 બિડર્સ આગળ આવ્યા હતા. 22 રાજ્યોમાં હરાજીve પ્રથમ દિવસે 8.88 LMT જથ્થાનું વેચાણ થયું હતું.
રાજસ્થાનમાં, બિડિંગ 02.02.2023 ના રોજ હાથ ધરવામાં આવશે.
ઘઉંનું વધુ વેચાણ ઈ હરાજી દ્વારા માર્ચ 2023ના બીજા સપ્તાહ સુધી દર બુધવારે દેશભરમાં ચાલુ રહેશે.
સરકાર. ભારતે સરકાર માટે 3 LMT ઘઉં અનામત રાખ્યા છે. કેન્દ્રીય ભંડાર, NCCF અને NAFED જેવા PSU/સહકારીઓ/ફેડરેશન ઘઉંને આટામાં રૂપાંતરિત કરવા માટે રૂ. 2350/Qtls ના રાહત દરે ઈ-ઓક્શન વિના વેચાણ માટે રખાશે અને રૂ. 29.50 પ્રતિ કિલોની મહત્તમ છૂટક કિંમતે જાહેર જનતાને ઓફર કરાશે. NCCF ને ઉપરોક્ત યોજના હેઠળ 07 રાજ્યોમાં 50000 MT ઘઉંનો સ્ટોક ઉપાડવાની મંજૂરી આપવામાં આવી છે. સમગ્ર દેશમાં આટાના ભાવમાં ઘટાડો કરવા માટે આ યોજના હેઠળ 1 LMT ઘઉં નાફેડને અને 1 LMT ઘઉં કેન્દ્રીય ભંડારને ફાળવવામાં આવે છે.
બહુવિધ ચેનલો દ્વારા બે મહિનાના ગાળામાં OMSS  સ્કીમ દ્વારા 30 LMT ઘઉં બજારમાં ઉતારવાથી ઘઉં અને આટાના વધતા ભાવો પર તાત્કાલિક અસર થશે અને તે વધતા ભાવને નિયંત્રિત કરવામાં મદદ કરશે અને સામાન્ય માણસને રાહત મળશે.
દેશમાં ઘઉં અને આટાના વધતા ભાવને સંબોધવા માટે, ગૃહ પ્રધાન શ્રી અમિત શાહની આગેવાની હેઠળના મંત્રીઓના જૂથે કેટલીક ભલામણો કરી હતી જેનું ખાદ્ય અને જાહેર વિતરણ વિભાગ દ્વારા પાલન કરવામાં આવી રહ્યું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 161
મંત્રીમંડળ
મંત્રીમંડળે કૃષિગત વ્યવસાયનાં વાતાવરણમાં સુધારો કરવા માટે પરસ્પર સહયોગ સ્થાપિત કરવા ભારત અને માલદીવ વચ્ચેનાં સમજૂતી કરારને મંજૂરી આપી
કેન્દ્રીય મંત્રીમંડળે આજે કૃષિઅને ખેડૂત કલ્યાણ મંત્રાલય તથા માલદીવ પ્રજાસત્તાકનાં મત્સ્યપાલન, દરિયાઈ સંસાધનો અને કૃષિ મંત્રાલય વચ્ચે સમજૂતી કરારને કાર્યોત્તર મંજૂરી આપી દીધી છે. જ્યારે માલદીવનાં રાષ્ટ્રપતિ 17 ડિસેમ્બર, 2018નાં રોજ ભારતનાં પ્રવાસે આવ્યાં હતાં, ત્યારે આ સમજૂતી પર હસ્તાક્ષર થયાં હતાં.
આ સમજૂતીનાં પરિણામસ્વરૂપે કૃષિ ગણના, કૃષિ સંબંધિત વેપારવાણિજ્ય, સમન્વિત કૃષિ વ્યવસ્થા, વિકસિત બિયારણ, માટીની ફળદ્રુપતાનું વ્યવસ્થાપન, સ્થાનિક કૃષિલક્ષી વેપારવાણિજ્ય ક્ષમતાનું નિર્માણ, ખાદ્ય સુરક્ષા અને પોષણનાં ક્ષેત્રમાં ઉદ્યોગસાહસિકોની જાણકારી વધારવા, જળવાયુમાં પરિવર્તનનો સામનો કરવા કૃષિ વ્યવસ્થા વિકસિત કરવા, કીટનાશક અવશેષો વગેરેનાં પરીક્ષણ માટે સુવિધાઓ સ્થાપિત કરવા વગેરે ક્ષેત્રોમાં સહયોગ વધારવા બંને દેશો વચ્ચે પરસ્પર સહયોગ વધારવામાં મદદ મળશે.
આ સમજૂતી અંતર્ગત સાથસહકારની યોજના તૈયાર કરવા, બંને પક્ષો દ્વારા નિર્ધારિત કામગીરીઓને લાગુ કરવા અને નિર્ધારિત પ્રક્રિયાઓનાં અમલીકરણ વિશે સંકેત આપવા માટે એક સંયુક્ત કાર્યસમૂહની રચના કરવામાં આવશે.
J.Khunt/RP
(Visitor Counter : 156
મંત્રીમંડળ
મંત્રીમંડળની એકાઉન્ટિંગ, ફાઇનાન્સ અને ઓડિટના જ્ઞાન આધારિત ક્ષેત્રોમાં ભારત અને કુવૈત વચ્ચેના સમજૂતી કરારને મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે એકાઉન્ટિંગ, ફાઇનાન્સિયલ અને ઓડિટના જ્ઞાન બાબતે ક્ષમતા નિર્માણ માટે અને તેને વધુ મજબૂત બનાવવા સમજૂતી કરારો ને મંજૂરી આપી છે.
ફાયદોઃ
MoUની જોગવાઇ અનુસાર ભારત અને કુવૈતની બે સંસ્થાઓ નીચે મુજબ કામગીરી કરશેઃ
- ઇન્સ્ટિટ્યુટ ઓફ ચાર્ટર્ડ એકાઉન્ટન્ટ ઓફ ઇન્ડિયા  અને કુવૈત એકાઉન્ટન્ટ અને ઓડિટર એસોશિયેશન  બન્ને સંસ્થાઓના સભ્યોના લાભ અને તેમની વ્યાવસાયિક નિપૂણતાના વિકાસ માટે કુવૈતમાં ટેક્નિકલ કાર્યક્રમો, સેમિનાર અને પરિષદોનું ભેગા મળીને આયોજન કરશે. દરેક કાર્યક્રમ માટે તેના ખર્ચની વહેંચણી બન્ને પક્ષકારો વચ્ચે કરવામાં આવશે.
- કોર્પોરેટ ગવર્નન્સ, ટેક્નિકલ સંશોધન અને સલાહ, ગુણવત્તા સુનિશ્ચિતતા, ફોરેન્સિક એકાઉન્ટિંગ, સુક્ષ્મ અને મધ્ય-કદની પ્રણાલીઓ  સંબંધિત સમસ્યાઓ, ઇસ્લામિક ફાઇનાન્સ, અવિરત વ્યાવસાયિક વિકાસ  અને પરસ્પર હિતના અન્ય વિષયો ઉપર સંભવિત સહકારની સ્થાપના માટે ICAI અને KAAA સાથે મળીને કામગીરી કરશે. ICAI અને KAAA બન્ને સહકાર, એકાઉન્ટિંગ જ્ઞાનમાં વધારો કરવા, વ્યાવસાયિક વિકાસ હાથ ધરવા સંકલન અને ટેક્નિકલ કાર્યક્રમો, સેમિનાર અને પરિષદો માટે MoU ની જોગવાઇઓ અનુસાર અમલીકરણ અને સહાયતા કરશે. KAAA આવા કાર્યક્રમો માટે સ્થાન પુરું પાડશે અને આ કાર્યક્રમોમાં હાજરી માટે તેના વિદ્યાર્થીઓ અને શૈક્ષણિક સભ્યોને પ્રોત્સાહન આપશે.
- MoU ની પ્રસ્તાવિત જોગવાઇઓ અંતર્ગત ICAI અને KAAA પરસ્પર સહકારના ક્ષેત્રમાં સંભવિત ભવિષ્યના વિકાસની ચર્ચા માટે અપેક્ષા ધરાવે છે. પ્રથમ પ્રસંગે આ ચર્ચાઓ માળખાકીય અને સહકારની આંતરિક બાબતો મેળવવાની, બાહ્ય નિયંત્રણકારી અને બન્ને સંસ્થાઓના વ્યવસાયો અને સભ્યોને નિયંત્રણ કરવા સ્વ-નિયંત્રણકારી માળખા અને પગલાઓ ઉપર આધારિત હશે. આ બાબત તેમની સંબંધિત સંસ્થાઓમાં પ્રશાસન અને અસરકારકતામાં વધારો કરવાના હિતમાં હશે.
- KAAA અને ICAI કુવૈતી નાગરિકો અને ICAI ના સભ્યો માટે કુવૈતમાં એકાઉન્ટિંગ, ફાઇનાન્સ અને ઓડિટના ક્ષેત્રમાં ટૂંકા-ગાળાના વ્યાવસાયિક અભ્યાસક્રમો ઉપલબ્ધ બનાવીને સંકલન કરશે.
- ICAI અને KAAA પરસ્પર હિતના નિર્ધારિત ક્ષેત્રોમાં સંભવિત સહકાર સ્થાપવા માટે ભેગા મળીને કામગીરી કરવા માટે જરૂરી પગલાંઓ હાથ ધરશે. KAAA સાથે સંકલન કરીને ICAI કુવૈત સરકાર/મંત્રાલયોના કર્મચારીઓ અને KAAA ના સભ્યો અને કુવૈતના નાગરિકોને ટેક્નિકલ કાર્યક્રમો ઉપલબ્ધ કરાવશે.
- કુવૈતમાં ભારતીય ચાર્ટર્ડ એકાઉન્ટન્ટ સમુદાય નાણાકીય અહેવાલની બાબતોમાં સ્થાનિક વ્યાવસાયિક સમુદાય અને હિતધારકોને મદદ કરી રહ્યાં છે અને તેમને ભારે સન્માનની દૃષ્ટિએ જોવામાં આવે છે. પ્રસ્તાવિત MoU કુવૈતમાં ભારતીય ચાર્ટર્ડ એકાઉન્ટન્ટ માટે વિશ્વાસના સર્જન અને સકારાત્મક છબીના નિર્માણમાં વધારો કરશે તેવી આશા છે.
વ્યાજબીપણુઃ
- મધ્ય પૂર્વીય ક્ષેત્રમાં ICAI 6,000થી વધારે સભ્યોની મજબૂત સભ્યતાનો વ્યાપ ધરાવે છે અને KAAA ને સહાયતા પુરી પાડવાનો પ્રસ્તાવિત MoU થકી આ ક્ષેત્રમાં રહેલા ICAI ના સભ્યો માટે ફાયદાકારક પુરવાર થશે. તે ICAIના સભ્યોની ભાવિ સંભાવનાઓને વધારાની ગતિ પુરી પાડશે.
- સમજૂતી કરારનો હેતુ ICAI સભ્યો, વિદ્યાર્થીઓ અને તેમની સંસ્થાઓના શ્રેષ્ઠ હિત માટે પરસ્પર લાભદાયી સંબંધો વિકસાવવા સાથે મળીને કામ કરવાનો છે.
DS/RP
(Visitor Counter : 176
વેપાર અને ઉદ્યોગ મંત્રાલય
કેબિનેટે ઘઉં અથવા મેસ્લિન લોટ માટે નિકાસ નીતિને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળની આર્થિક બાબતોની કેબિનેટ સમિતિએ ઘઉં અથવા મેસ્લિન લોટ  માટે નિકાસ પ્રતિબંધો/પ્રતિબંધમાંથી મુક્તિની નીતિમાં સુધારાની દરખાસ્તને મંજૂરી આપી છે.
અસર:
આ મંજૂરી હવે ઘઉંના લોટની નિકાસ પર પ્રતિબંધ મૂકવાની મંજૂરી આપશે જે ઘઉંના લોટની વધતી કિંમતો પર અંકુશની ખાતરી કરશે અને સમાજના સૌથી સંવેદનશીલ વર્ગોની ખાદ્ય સુરક્ષા સુનિશ્ચિત કરશે.
અમલીકરણ:
ડાયરેક્ટોરેટ જનરલ ઓફ ફોરેન ટ્રેડ  આ અંગે નોટિફિકેશન બહાર પાડશે.
પૃષ્ઠભૂમિ:
રશિયા અને યુક્રેન ઘઉંના મુખ્ય નિકાસકારો છે જે વૈશ્વિક ઘઉંના વેપારના લગભગ 1/4માં હિસ્સો ધરાવે છે. તેમની વચ્ચેના સંઘર્ષને કારણે વૈશ્વિક ઘઉંની પુરવઠા શૃંખલામાં વિક્ષેપ પડવાથી ભારતીય ઘઉંની માંગમાં વધારો થયો. પરિણામે સ્થાનિક બજારમાં ઘઉંના ભાવમાં વધારો જોવા મળ્યો હતો. દેશના 1.4 અબજ લોકોની ખાદ્ય સુરક્ષા સુનિશ્ચિત કરવા માટે, મે 2022 માં ઘઉંની નિકાસ પર પ્રતિબંધ મૂકવાનો નિર્ણય લેવામાં આવ્યો હતો.
જો કે, ઘઉંની નિકાસ પરના પ્રતિબંધને કારણે , વિદેશી બજારોમાં ઘઉંના લોટની માંગ વધી છે અને ભારતમાંથી તેની નિકાસ થાય છે. 2021ના સમાન સમયગાળાની તુલનામાં એપ્રિલ-જુલાઈ 2022 દરમિયાન 200%ની વૃદ્ધિ નોંધાવી છે.
આંતરરાષ્ટ્રીય બજારમાં ઘઉંના લોટની માંગમાં વધારો થવાથી સ્થાનિક બજારમાં ઘઉંના લોટના ભાવમાં નોંધપાત્ર વધારો થયો છે.
અગાઉ, ઘઉંના લોટની નિકાસ પર પ્રતિબંધ અથવા કોઈ નિયંત્રણો ન મૂકવાની નીતિ હતી. તેથી, ખાદ્ય સુરક્ષા સુનિશ્ચિત કરવા અને દેશમાં ઘઉંના લોટની વધતી કિંમતો પર અંકુશ મૂકવા માટે ઘઉંના લોટની નિકાસ પરના પ્રતિબંધ/પ્રતિબંધોમાંથી મુક્તિ પાછી ખેંચીને નીતિમાં આંશિક ફેરફાર જરૂરી હતો.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
પશુ સંવર્ધન, ડેરી અને મત્સ્ય ઉછેર મંત્રાલય
વર્ષાંત સમીક્ષાઃ પશુપાલન અને ડેરી વિભાગ
આત્મનિર્ભર ભારત અભિયાન અંતર્ગત પશુપાલન ક્ષેત્ર સાથે સંબંધિત માળખાગત સુવધાઓના વિકાસ માટે 15,000 કરોડ રૂપિયાનું વિકાસ ભંડોળ સ્થાપિત કરવામાં આવ્યું
રાષ્ટ્રવ્યાપી કૃત્રિમ ગર્ભાધાન કાર્યક્રમનો બીજો તબક્કો શરૂ થયો, 2.64 લાખ કૃત્રિમ ગર્ભાધાન થયા, જેનો લાભ 1.73 લાખ ખેડૂતોને મળ્યો
કિસાન ક્રેડિટ કાર્ડના માધ્યમથી પીએમ-કિસાન લાભાર્થીઓને છૂટછાટના વ્યાજદરે લોન ઉપલબ્ધ કરાવવા વિશેષ અભિયાન શરૂ થયું
 પશુપાલન સંવર્ધન માટે માળખાગત સુવિધા વિકસાવવા માટેનું ભંડોળ 
પ્રધાનમંત્રી શ્રી નરેન્દ્ર મોદીએ આત્મનિર્ભર ભારત અભિયાન પ્રોત્સાહન પેકેજ અંતર્ગત પશુપાલન સંવર્ધન માટે માળખાગત સુવિધા વિકસાવવા માટે વિકાસ ભંડોળ ની સ્થાપના કરવાની જાહેરાત કરી છે. એએચઆઇડીએફને વ્યક્તિ ઉદ્યોગસાહસિકો, ખાનગી કંપનીઓ, એમએસએમઈ , ખેડૂત ઉત્પાદક મંડળીઓ  અને કંપની ધારાની કલમ 8 અંતર્ગત સ્થાપિત થયેલી કંપનીઓ દ્વારા  ડેરી પ્રસંસ્કરણ અને મૂલ્ય સંવર્ધન માટે માળખાગત સુવિધાઓ  માંસના પ્રસંસ્કરણ અને મૂલ્ય સંવર્ધન માટે માળખાગત સુવિધાઓ વિકસાવવા  પશુ આહાર ટેકનોલોજી સ્થાપિત કરવા માટે રોકાણને પ્રોત્સાહન આપવા મંજૂરી આપવામાં આવી છે. લાયકાત ધરાવતા તમામ ઉદ્યોગો, કંપનીઓ અને મંડળીઓને 3 ટકાના વ્યાજદરે સહાય આપવામાં આવશે. અત્યાર સુધી એએચઆઇડીએફ અંતર્ગત બેંકોએ 150 કરોડ રૂપિયાની યોજનાઓ માટે લોનની મંજૂરી આપી છે. લાયકાત ધરાવતી સંસ્થાઓ લોન માટે વેબસાઇટ https://ahidf.udyamimitra.in પર ઓનલાઇન અરજી કરી શકે છે.
 રાષ્ટ્રવ્યાપી કૃત્રિમ ગર્ભાધાન કાર્યક્રમ  બીજો તબક્કો
દેશના 600 જિલ્લાઓ માટે જિલ્લાદીઠ 20,000 ગાયો માટે સરકારે સપ્ટેમ્બર, 2019માં રાષ્ટ્રવ્યાપી કૃત્રિમ ગર્ભાધાન કાર્યક્રમ શરૂ કર્યો હતો. ગાયોની જાત સુધારવા માટે કેન્દ્ર સરકારની 100 ટકા સહાયતા સાથે ચાલતો આ સૌથી મોટો કાર્યક્રમ છે. રાષ્ટ્રવ્યાપી કૃત્રિમ ગર્ભાધાન કાર્યક્રમના બીજા તબક્કામાં 90 લાખ કૃત્રિમ ગર્ભાધાન કરવામાં આવ્યાં હતાં, જેનો લાભ 32 લાખ ખેડૂતોને મળ્યો છે. એનએઆઈપીના બીજા તબક્કા અંતર્ગત અત્યાર સુધી 2.64 લાખ કૃત્રિમ ગર્ભાધાન થાય છે, જેનો લાભ 1.73 લાખ ખેડૂતોને મળ્યો છે.
 ડેરી ક્ષેત્ર માટે કાર્યકારી મૂડીગત લોન પર વ્યાજમાં સહાયતા
પશુપાલન અન ડેરી વિભાગે પોતાની ડેરી સાથે સંબંધિત કામગીરીઓ કરતી ડેરી સહકારી મંડળીઓ અને ખેડૂત ઉત્પાદક મંડળીઓને સહાય કરવાની યોજના  અંતર્ગત એક ઘટક સ્વરૂપે ડેરી ક્ષેત્રને કાર્યકારી મૂડીગત લોનો પર વ્યાજમાં સહાય સ્વરૂપે નવા ઘટકની શરૂઆત કરી છે. આ યોજના અંતર્ગત વ્યાજમાં સહાયતાના ઘટક અંતર્ગત 16 ઓક્ટોબર, 2020 સુધી દૂધ મંડળીઓને 8031.23 કરોડ રૂપિયાની કુલ કાર્યકારી મૂડીગત લોન માટે વ્યાજમાં સહાયતા સ્વરૂપે 100.85 કરોડ રૂપિયાની મંજૂરી આપવામાં આવી છે.
 પશુપાલન અને ડેરીમાં સંકળાયેલા ખેડૂતો માટે કિસાન ક્રેડિટ કાર્ડ 
કિસાન ક્રેડિટ કાર્ડના માધ્યમથી પીએમ-કિસાન યોજનાના લાભાર્થીઓને છૂટછાટના દરે લોન ઉપલબ્ધ કરાવવા માટે એક વિશેષ અભિયાન શરૂ કરવામાં આવ્યું છે. આ અભિયાનમાં પશુપાલન અને ડેરીમાં સંકળાયેલા ખેડૂતોને સામેલ કરવામાં આવ્યાં છે. એનાથી આ પ્રકારના ખેડૂતો છૂટછાટના વ્યાજદરે સંસ્થાગત લોન મેળવી શકશે. આ કાર્ડ 2.5 કરોડ ખેડૂતોને ઉપલબ્ધ કરાવવામાં આવશે, જેના પગલે લગભગ 2 લાખ કરોડ રૂપિયાની લોનનો લાભ ખેડૂતોને મળશે. અત્યાર સુધી દૂધ ઉત્પાદક મંડળીઓ દ્વારા ડેરી સાથે સંકળાયેલા ખેડૂતોની 51.23 અરજીઓ એકત્ર કરવામાં આવી છે. એમાંથી 41.40 લાખ અરજીઓ બેંકોને મોકલવામાં આવી છે.
SD/GP
(
પ્રધાનમંત્રીનું કાર્યાલય
પ્રધાનમંત્રીએ હિમંતા બિસ્વા સર્માને આસામના મુખ્યમંત્રી તરીકે શપથગ્રહણ કરવા અંગે અભિનંદન આપ્યા
પ્રધાનમંત્રી શ્રી નરેન્દ્ર મોદીએ શ્રી હિમંતા બિસ્વા સર્માને તથા અન્ય મંત્રીઓને આસામમાં શપથગ્રહણ કરવા અંગે અભિનંદન આપ્યા હતા.
પ્રધાનમંત્રી શ્રીએ એક ટ્વીટમાં કહ્યું હતુઃ
“આજે શપથ ગ્રહણ કરવા બદલ @himantabiswa Ji અને અન્ય મંત્રીઓને અભિનંદન. મને વિશ્વાસ છે કે આ ટીમ આસામના વિકાસની સફરને વેગ આપશે અને લોકોની અપેક્ષાઓ પરિપૂર્ણ કરશે.”
શ્રી મોદીએ શ્રી સર્વાનંદા સોનોવાલના યોગદાનની પણ પ્રશંસા કરી હતી. વડાપ્રધાને ટ્વીટ કર્યુ હતુઃ
“મારા મૂલ્યવાના સાથીઓ @sarbanandsonwal Ji છેલ્લા પાંચ વર્ષથી હંમેશા પ્રજાલક્ષી અને વિકાસલક્ષી કાર્યોનું સંચાલન કરતા રહ્યા છે. તેમનું આસામની પ્રગતિ માટેનું યોગદાન અને રાજ્યમાં પાર્ટીને મજબૂત કરવાના પ્રયાસો અપાર રહ્યા છે.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય વીરતા પુરસ્કારો એનાયત કર્યા
પ્રધાનમંત્રી શ્રી નરેન્દ્ર મોદીએ આજે 18 બાળકોને રાષ્ટ્રીય વીરતા પુરસ્કાર એનાયત કર્યા હતાં. આ પુરસ્કારોમાંથી ત્રણ પુરસ્કારો મરણોપરાંત એનાયત થયા છે. પ્રધાનમંત્રીએ પુરસ્કૃત બાળકો સાથે વાત કરતાં જણાવ્યું હતું કે, તેમની બહાદુરીની ચર્ચા વિસ્તૃતપણે થઈ છે અને મીડિયામાં પણ તેની નોંધ લેવાઈ છે. તેમણે ઉમેર્યું હતું કે, એટલે તેમણે અન્ય બાળકોને પ્રેરિત કર્યા છે અને અન્ય બાળકો વચ્ચે આત્મવિશ્વાસની લાગણી જન્માવી છે.
પ્રધાનમંત્રીએ નોંધ્યું હતું કે, મોટા ભાગનાં વિજેતાઓ ગ્રામીણ વિસ્તારોમાંથી આવે છે તથા તેઓ સરળ અને સાદી પૃષ્ઠભૂમિ ધરાવે છે. તેમણે જણાવ્યું હતું કે, તેમનાં રોજિંદા સંઘર્ષથી વિપરિત સંજોગોમાં સાહસિકતા કેળવવામાં મદદ કરી હતી.
પ્રધાનમંત્રીએ તમામ વિજેતાઓને, તેમનાં માતાપિતાઓને અને શાળાઓનાં શિક્ષકોને પણ અભિનંદન પાઠવ્યા હતાં, જેમણે સાહસિકતાનું ઉદાહરણ પૂરૂ પાડ્યું હતું અને તેમનું ધ્યાન ખેંચવામાં મદદ કરી હતી.
શ્રી નરેન્દ્ર મોદીએ જણાવ્યું હતું કે, આ પ્રકારનું સન્માન મળ્યાં પછી વિજેતાઓ પાસેથી ભવિષ્યની અપેક્ષાઓ સામાન્ય કરતાં વધી જાય છે. તેમણે તેમનાં ભવિષ્યનાં પ્રયાસો માટે શુભેચ્છા પાઠવી હતી.
આ પ્રસંગે કેન્દ્રિય મહિલા અને બાળવિકાસ મંત્રી શ્રીમતી મેનકા ગાંધી પણ ઉપસ્થિત રહ્યાં હતાં.
RP
(Visitor Counter : 135
પ્રધાનમંત્રીનું કાર્યાલય
સમાન અને સામૂહિક સમૃદ્ધિ હાંસલ કરવા પર ભારતની નોંધપાત્ર પ્રગતિ પર પ્રધાનમંત્રીની લિંક્ડઇન પોસ્ટ
પ્રધાનમંત્રીએ સોશિયલ મીડિયા સાઇટ LinkedIn પર પોસ્ટ કર્યું છે કે ભારત કેવી રીતે સમાન અને સામૂહિક સમૃદ્ધિ હાંસલ કરવા માટે નોંધપાત્ર પ્રગતિ કરી રહ્યું છે. તેમણે બે સંશોધન કાર્યોમાંથી રસપ્રદ સ્નિપેટ્સ શેર કર્યા. એક SBI રિસર્ચ તરફથી અને બીજું શ્રી અનિલ પદ્મનાભન, જાણીતા પત્રકાર દ્વારા.
અહીં પોસ્ટ જોઈ શકાશે
https://www.linkedin.com/pulse/indias-rising-prosperity-narendra-modi
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી દક્ષિણ આફ્રિકા અને ગ્રીસની તેમની મુલાકાતથી પાછા ફર્યા પછી તરત જ, 26મી ઓગસ્ટે બેંગલુરુમાં ISRO ટેલિમેટ્રી ટ્રેકિંગ અને કમાન્ડ નેટવર્કની મુલાકાત લેશે
પીએમ ચંદ્રયાન-3 મિશનમાં સામેલ ઈસરોના વૈજ્ઞાનિકો સાથે વાતચીત કરશે
પ્રધાનમંત્રી શ્રી નરેન્દ્ર મોદી 26મી ઓગસ્ટના રોજ સવારે 7:15 વાગ્યે બેંગલુરુમાં ISRO ટેલિમેટ્રી ટ્રેકિંગ એન્ડ કમાન્ડ નેટવર્ક ની મુલાકાત લેશે. દક્ષિણ આફ્રિકા અને ગ્રીસની મુલાકાતેથી પરત ફર્યા બાદ તેઓ તરત જ બેંગલુરુ પહોંચશે.
પ્રધાનમંત્રી શ્રી ચંદ્રયાન-3 મિશનમાં સામેલ ઈસરોના વૈજ્ઞાનિકો સાથે મુલાકાત કરશે અને વાતચીત કરશે. તેમને ચંદ્રયાન-3 મિશનના તારણો અને પ્રગતિ વિશે પણ માહિતી આપવામાં આવશે.
CB/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ USA ના 246મા સ્વતંત્રતા દિવસ પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ યુનાઈટેડ સ્ટેટ્સ ઑફ અમેરિકાના 246માં સ્વતંત્રતા દિવસ પર રાષ્ટ્રપતિ જો બાઈડેન, ઉપરાષ્ટ્રપતિ કમલા હેરિસ અને યુએસએના લોકોને શુભેચ્છાઓ પાઠવી છે.
પ્રધાનમંત્રી શ્રીએ ટ્વીટ કર્યું;
"યુનાઈટેડ સ્ટેટ્સ ઑફ અમેરિકાના 246મા સ્વતંત્રતા દિવસ પર, @POTUS @JoeBiden, @VP @KamalaHarris અને USAના લોકોને મારી હાર્દિક શુભેચ્છાઓ અને અભિનંદન."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
પાંચ રાજ્યો - મહારાષ્ટ્ર, પંજાબ, કર્ણાટક, ગુજરાત અને તમિલનાડુમાં વધતા કેસોના કારણે ભારતમાં સક્રિય કેસોની સંખ્યામાં સતત વૃદ્ધિ
દુનિયાની સૌથી મોટી રસીકરણ કવાયત અંતર્ગત 3.5 કરોડથી વધારે રસીના ડોઝ આપવામાં આવ્યા
ગઇકાલે 21 લાખ કરતાં વધારે ડોઝ આપવામાં આવ્યા
મહારાષ્ટ્ર, પંજાબ, કર્ણાટક, ગુજરાત અને તમિલનાડુ આ પાંચ રાજ્યોમાં દૈનિક ધોરણે મોટી સંખ્યામાં નવા કેસો નોંધાવાનું સતત ચાલુ છે. છેલ્લા 24 કલાકમાં દેશમાં નોંધાયેલા કુલ નવા 28,903 કેસમાંથી 71.10% દર્દીઓ આ રાજ્યોમાંથી નોંધાયા છે.
નવા નોંધાયેલા 83.91% કેસ મહારાષ્ટ્ર, પંજાબ, કર્ણાટક, ગુજરાત, તમિલનાડુ અને કેરળ આ છ રાજ્યોમાંથી છે.
માત્ર મહારાષ્ટ્રમાં જ 61.8% એટલે કે 17,864 નવા દર્દીઓ એક જ દિવસમાં નોંધાયા છે. તે પછીના ક્રમે, કેરળમાં એક દિવસમાં વધુ 1,970 જ્યારે પંજાબમાં વધુ 1,463 દર્દીઓ સંક્રમિત થયા છે.
નીચે દર્શાવ્યા અનુસાર, આઠ રાજ્યોમાં દૈનિક ધોરણે નવા કેસોની સંખ્યામાં વૃદ્ધિ નોંધાઇ રહી છે. કેરળમાં છેલ્લા એક મહિનાથી નવા કેસોની સંખ્યામાં એકધારા ઘટાડાનું વલણ જળવાઇ રહ્યું છે.
ભારતમાં આજે કુલ સક્રિય કેસોનું ભારણ 2.34 લાખ  નોંધાયું છે. દેશમાં નોંધાયેલા કુલ પોઝિટીવ કેસોમાંથી આ 2.05% સંખ્યા છે.
ભારતમાં કુલ સક્રિય કેસોમાંથી 76.4% દર્દીઓ મહારાષ્ટ્ર, કેરળ અને પંજાબમાં છે જેમાં માત્ર મહારાષ્ટ્રમાં જ અંદાજે 60% દર્દીઓ છે.
આજે સવારે 7 વાગ્યા સુધીના હંગામી અહેવાલ અનુસાર દેશમાં રસીકરણ કવાયત અંતર્ગત 5,86,855 સત્રોનું આયોજન કરીને રસીના 3.5 કરોડથી વધારે  ડોઝ આપવામાં આવ્યા છે. આમાં 75,06,155 HCWs , 45,54,855 HCWs , 76,00,030 FLWs  અને 16,47,644 FLWs  તેમજ 45 વર્ષથી ઉપરની ઉંમરના સહ-બીમારી ધરાવતા હોય તેવા 21,66,408 લાભાર્થી  અને 60 વર્ષથી વધુ ઉંમરના 1,15,89,444 લાભાર્થી સામેલ છે.
|
|
HCWs
|
|
FLWs
|
|
45 થી <60 વર્ષના સહબીમારી ધરાવતા લાભાર્થી
|
|
60 વર્ષથી ઉપરના લાભાર્થી
|
|
કુલ
|
|
પ્રથમ ડોઝ
|
|
બીજો ડોઝ
|
|
પ્રથમ ડોઝ
|
|
બીજો ડોઝ
|
|
પ્રથમ ડોઝ
|
|
પ્રથમ ડોઝ
|
|
75,06,155
|
|
45,54,855
|
|
76,00,030
|
|
16,47,644
|
|
21,66,408
|
|
1,15,89,444
|
|
3,50,64,536
દેશમાં રસીકરણ કવાયતના 60મા દિવસે  રસીના 21 લાખથી વધારે  ડોઝ આપવામાં આવ્યા હતા. કુલ 30,871 સત્રોનું આયોજન કરીને 17,82,553 લાભાર્થીને પ્રથમ ડોઝ  જ્યારે 3,34,551 HCWs અને FLWsને રસીનો બીજો ડોઝ આપવામાં આવ્યો હતો.
|
|
તારીખ: 16 માર્ચ, 2021
|
|
HCWs
|
|
FLWs
|
|
45 થી <60 વર્ષના સહબીમારી ધરાવતા લાભાર્થી
|
|
60 વર્ષથી ઉપરના લાભાર્થી
|
|
કુલ આપવામાં આવેલા ડોઝ
|
|
પ્રથમ ડોઝ
|
|
બીજો ડોઝ
|
|
પ્રથમ ડોઝ
|
|
બીજો ડોઝ
|
|
પ્રથમ ડોઝ
|
|
પ્રથમ ડોઝ
|
|
પ્રથમ ડોઝ
|
|
બીજો ડોઝ
|
|
|
|
59,172
|
|
96,239
|
|
1,25,624
|
|
2,38,312
|
|
2,77,681
|
|
13,20,076
|
|
17,82,553
|
|
3,34,551
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
ભારતમાં કુલ સાજા થયેલા દર્દીઓની સંખ્યા આજે 1,10,45,284 નોંધાઇ છે. રાષ્ટ્રીય સાજા થવાનો સરેરાશ દર 96.56% છે.
છેલ્લા 24 કલાકમાં વધુ 188 દર્દીનાં મૃત્યુ નોંધાયા છે.
દૈનિક ધોરણે નવા નોંધાયા મૃત્યુઆંકમાંથી 86.7% દર્દીઓ છ રાજ્યોમાંથી હોવાનું ધ્યાનમાં આવ્યું છે. મહારાષ્ટ્રમાં દૈનિક ધોરણે સૌથી વધુ મૃત્યુઆંક  નોંધાયો છે. ઉપરાંત, પંજાબમાં એક દિવસમાં વધુ 38 અને કેરળમાં 15 દર્દીનાં મૃત્યુ નોંધાયા છે.
છેલ્લા 24 કલાકમાં પંદર રાજ્યો/કેન્દ્રશાસિત પ્રદેશોમાં કોવિડ-19ના કારણે મૃત્યુ થયું હોય તેવો એક પણ કેસ નોંધાયો નથી. આમાં આસામ, આંધ્રપ્રદેશ, ઓડિશા, ઉત્તરાખંડ, લક્ષદ્વીપ, સિક્કિમ, મેઘાલય, દમણ અને દીવ તેમજ દાદરા અને નગર હવેલી, નાગાલેન્ડ, ત્રિપુરા, લદાખ , મણીપુર, મિઝોરમ, આંદામાન અને નિકોબારના ટાપુઓ તેમજ અરુણાચલ પ્રદેશ સામેલ છે.
પ્રધાનમંત્રીનું કાર્યાલય
પ્રધાનમંત્રીએ ગણેશ ચતુર્થી પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગણેશ ચતુર્થીના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"यतो बुद्धिज्ञाननाशो मुमुक्षोः, यतः सम्पदो भक्तसन्तोषिकाः स्युः।
यतो विघ्नशो यतः कार्यसिद्धिः, सदा तं गणेशं नमामो भजामः।
ગણેશ ચતુર્થીની ખૂબ ખૂબ શુભેચ્છાઓ. ગણપતિ બાપ્પા મોર્યા!
ગણેશ ચતુર્થીની હાર્દિક શુભકામનાઓ. ભગવાન શ્રી ગણેશના આશીર્વાદ હંમેશા આપણા પર રહે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(